शिवपुरी। जिले के पोहरी विधानसभा क्षेत्र की तहसील बैराड़ के नजदीक प्रतिवर्ष की भांति इस वर्ष भी सुप्रसिद्ध खटका मेले का जोरदार आयोजन किया जा रहा है। मेले को सुव्यवस्थित रूप देने के लिए 22 ग्रामों के ग्रामीणों को समिति में शामिल किया गया है। मेले में राष्ट्रीय स्तर की कुश्ती प्रतियोगिता का आयोजन भी किया जा रहा है जिसमें मुख्य अतिथि के रूप में सांसद ज्योतिरादित्य सिंधिया 30 मार्च को दंगल का शुभारंभ करेंगे। इसके अलावा मेले में भजन संध्या, कीर्तन, लीला, गोठ, कन्हैया, लांगूरिया और भव्य देवी जागरण का आयोजन भी होगा।